เอกสารหมายเลข................

**เรื่อง การมอบเกียรติบัตรในการประกวดศูนย์ส่งเสริมพัฒนาประชาธิปไตยระดับจังหวัด**

**--------------------------------------------**

 สืบเนื่องจาก สำนักงาน กกต. และ สำนักงาน กศน. ได้เล็งเห็นถึงความสำคัญของการพัฒนาประชาชนทุกกลุ่ม ให้มีความรู้ ความเข้าใจ ในเรื่องการเมืองการปกครองตามระบอบประชาธิปไตยว่ามีส่วนสำคัญเป็นอย่างยิ่งในการพัฒนาประชาธิปไตยให้ยั่งยืน จึงได้ทำข้อตกลงความร่วมมือที่จะผนึกกำลังกัน ในการระดมทรัพยากรทั้งบุคลากร ความรู้ เครื่องมือ อุปกรณ์ ตลอดจนปัจจัยต่างๆ ที่เกี่ยวข้อง ในการสร้างเครือข่ายการดำเนินงานพัฒนาประชาธิปไตยและการเลือกตั้งโดยการจัดตั้ง “ศูนย์ส่งเสริมพัฒนาประชาธิปไตยตำบล” ให้ครบทุกตำบลครอบคลุมทั่วทั้งประเทศ ซึ่งปัจจุบันเราได้ก่อตั้งศูนย์ส่งเสริมพัฒนาประชาธิปไตยตำบลแล้ว 8,433 แห่ง ทั้งนี้ มุ่งหวังให้ ศส.ปชต. เป็นศูนย์กลางของชุมชนทั้งระดับตำบล ระดับอำเภอ ระดับจังหวัด ในการส่งเสริมการมีส่วนร่วมของคนในชุมชน ร่วมกันทำกิจกรรมส่งเสริมและพัฒนาประชาธิปไตย โดยมีคณะกรรมการศูนย์ฯเป็นกลไกสำคัญที่ช่วยผลักดันให้มีการดำเนินกิจกรรมอย่างต่อเนื่อง และสามารถปฏิบัติงานให้บรรลุเป้าหมาย คือ “เลือกตั้งคุณภาพ โดยพลเมืองคุณภาพ” และ ในปีงบประมาณ พ.ศ. 2561 สำนักงานคณะกรรมการการเลือกตั้ง ได้ดำเนินการพัฒนาเครือข่าย ศส.ปชต. ผ่านกิจกรรมรณรงค์ “หมู่บ้านไม่ขายเสียง” ให้เป็นต้นแบบในระดับอำเภอและจังหวัด โดยจัดให้มีการประกวด ศส.ปชต.ดีเด่น ในระดับอำเภอ ระดับจังหวัด และระดับประเทศ ให้เป็น ศส.ปชต. ต้นแบบแห่งการเรียนรู้ แลกเปลี่ยนประสบการณ์การดำเนินงานของเครือข่าย และประชาชนทั่วไป เพื่อให้เกิดการพัฒนา ที่ยังยื่นและร่วมกันสร้างพลเมืองดีวิถีประชาธิปไตยให้ครอบคลุมทั่วประเทศให้เสร็จสิ้นก่อนที่จะมีการจัดการเลือกตั้งในอนาคต

เมื่อวันที่ 25 กรกฎาคม 2561 คณะกรรมการตัดสินการประกวดได้ประเมินผลงานของ ศูนย์ส่งเสริมพัฒนาประชาธิปไตยในระดับจังหวัดของจังหวัดอ่างทองเสร็จเรียบร้อยแล้ว โดยที่ประชุม ได้พิจารณาตามหลักเกณฑ์ที่สำนักงานคณะกรรมการการเลือกตั้งกำหนดให้ และทราบผลการตัดสิน การประกวด ศส.ปชต.ดีเด่น ระดับจังหวัด จำนวน 7 รางวัล และ ศส.ปชต.ดีเด่น ระดับอำเภอ จำนวน 7 รางวัล แล้ว ดังนั้น เพื่อเป็นการสร้างขวัญและกำลังใจ พร้อมทั้งการยกย่องเชิดชูเกียรติแก่กรรมการ ศูนย์ส่งเสริมพัฒนาประชาธิปไตยตำบลที่ชนะการประกวดในครั้งนี้

กระผมขอเรียนเชิญ ท่านวีร์รวุทธ์ ปุตระเศรณี ผู้ว่าราชการจังหวัดอ่างทอง ให้เกียรติ มอบเกียรติบัตรยกย่องเชิดชูเกียรติให้กับตัวแทนของศูนย์ส่งเสริมพัฒนาประชาธิปไตยตำบล ดังต่อไปนี้
 - รางวัลชนะเลิศ ระดับจังหวัด ได้แก่ ศูนย์ส่งเสริมพัฒนาประชาธิปไตยตำบลไผ่ดำพัฒนา อำเภอวิเศษชัยชาญ และได้รับรางวัล ศส.ปชต.ดีเด่น ระดับอำเภอ ของอำเภอวิเศษชัยชาญ อีกหนึ่งรางวัล

- รองชนะเลิศอันดับที่ 1 ได้แก่ ศูนย์ส่งเสริมพัฒนาประชาธิปไตยตำบลแสวงหา
อำเภอแสวงหา และได้รับรางวัล ศส.ปชต.ดีเด่น ระดับอำเภอ ของอำเภอแสวงหา อีกหนึ่งรางวัล

- รองชนะเลิศอันดับที่ 2 ได้แก่ ศูนย์ส่งเสริมพัฒนาประชาธิปไตยตำบลป่างิ้ว อำเภอเมืองอ่างทอง และได้รับรางวัล ศส.ปชต. ดีเด่น ระดับอำเภอ ของอำเภอเมืองอ่างทอง อีกหนึ่งรางวัล

/-รางวัล ...

-๒-

รางวัลชมเชยมี 5 รางวัลประกอบด้วย

1. ศูนย์ส่งเสริมพัฒนาประชาธิปไตยตำบลโพธิ์รังนก อำเภอโพธิ์ทอง และได้รับรางวัล ศส.ปชต.ดีเด่น ระดับอำเภอ ของอำเภอโพธิ์ทอง อีกหนึ่งรางวัล

2. ศูนย์ส่งเสริมพัฒนาประชาธิปไตยตำบลเทวราช อำเภอไชโย และได้รับรางวัล ศส.ปชต.ดีเด่น ระดับอำเภอ ของอำเภอไชโย อีกหนึ่งรางวัล

3. ศูนย์ส่งเสริมพัฒนาประชาธิปไตยตำบลบางเสด็จ อำเภอป่าโมก และได้รับรางวัล ศส.ปชต.ดีเด่น ระดับอำเภอ ของอำเภอป่าโมก อีกหนึ่งรางวัล

4. ศูนย์ส่งเสริมพัฒนาประชาธิปไตยตำบลราษฎรพัฒนา อำเภอสามโก้ และได้รับรางวัล ศส.ปชต.ดีเด่น ระดับอำเภอ ของอำเภอสามโก้ อีกหนึ่งรางวัล

พร้อมนี้ขอเรียนเชิญท่านประธานในพิธีพร้อมผู้รับรางวัลและผู้เกี่ยวข้องได้ร่วมกันถ่ายภาพเพื่อเป็นเกียรติประวัติต่อไป ขอบคุณครับ

\*\*\*\*\*\*\*\*\*\*\*\*\*\*\*\*